Լավագույն կուսակցություն

**«Լավագույն կուսակցություն»**  (*), [[Իսլանդիա|իսլանդական]] քաղաքական կուսակցություն, որը հիմնադրել է Յոն Գնարը 2009 թվականի նոյեմբերի 16-ին: Կուսակցությունը մասնակցել է [[Ռեյկյավիկ|Ռեյկյավիկի]] 2010 թվականի քաղաքային խորհրդի ընտրություններին և ձայների մեծամասնությամբ հաղթել Ռեյկյավիկի քաղաքային խորհրդում՝ ստանալով ձայների 34.7%-ը։ Եղել է Միջազգային [[Ծովահենային ինտերնացիոնալ|Ծովահենային կուսակցության]] դիտորդ անդամ։ Գնարը հայտարարել է, որ կուսակցությունը լուծարվելու է, երբ նա հրաժարական է տվել քաղաքապետի պաշտոնից 2014 թվականի մայիսին կայանալիք տեղական ինքնակառավարման մարմինների ընտրություններից հետո։ «Լավագույն կուսակցության» անդամներից շատերը միացել են «Լուսավոր ապագա» կուսակցությանը։

Կուսակցության հիմնադիրը և նախագահը եղել է Ռեյկյավիկի նախկին քաղաքապետ Յոն Գնարը: Կուսակցությունը հիմնադրվել է 2009 թվականի [[Իսլանդիա|Իսլանդիայի]] խորհրդարանական ընտրություններից մի քանի ամիս անց և սերտորեն կապված է «Լուսավոր ապագա» ազգային կուսակցության հետ, որը գլխավորել է պատգամավոր և «Լավագույն կուսակցության»  փոխնախագահ Հեյդա Քրիստին Հելգադոտիրը։

Կուսակցության սկզբնական հաջողությունը դիտվել է որպես [[Իսլանդիայի ֆինանսական ճգնաժամ (2008)|2008-2011 թվականների Իսլանդիայի ֆինանսական ճգնաժամից]] հետո իշխող կուսակցությունների դեմ ուղղված հակազդեցություն:

== Պատմություն ==
«Լավագույն կուսակցությունը» հիմնադրել է իսլանդացի դերասան, կատակերգու և գրող Յոն Գնարը 2009 թվականի վերջին: Ի սկզբանե կատակային կուսակցություն լինելով` այն սկզբից հայտարարել է, որ չի կատարելու իր նախընտրական խոստումներից ոչ մեկը: Այն պնդում էր, որ մյուս բոլոր կուսակցությունները գաղտնի կոռումպացված են և խոստանում էր բացահայտ կոռումպացված լինել: Դրա սկզբնական նպատակներից մեկն էր ծաղրել իսլանդական քաղաքականության մեջ տարածված թեմաները՝ մասամբ ընդօրինակելով իսլանդացի քաղաքական գործիչների գործածական ստանդարտ արտահայտությունները, իդիոմները և [[Ժարգոն|ժարգոնը]]։ 

2010 թվականին Ռեյկյավիկում ընտրական հաջողությունից հետո «Լավագույն կուսակցությունն» ավելի լուրջացել է։ Այն սկսել է ցուցաբերել կառավարման հանդեպ անկեղծ հետաքրքրություն և շատ հարցերում ձախակողմյան դիրքորոշում է որդեգրել։

Հիմնադրումից ի վեր «Լավագույն կուսակցությունը» վերածվել է լիարժեք քաղաքական կուսակցության՝ իր սեփական անկախ օրակարգով: «Լավագույն կուսակցության» գլխավոր երգը [[Թինա Թըրներ|Թինա Թըրների]] «Լավագույնը»  (*The Best)'' երգն էր: 2010 թվականի ընտրություններից առաջ կուսակցությունը հրապարակել է երգի նոր տարբերակը՝ նոր, Իսլանդիային հատուկ տեքստերով: Նկարահանվել է նաև տեսահոլովակ՝ Ագուստա Եվա Էրլենդսդոտիրի մասնակցությամբ։

2012 թվականի վերջին կուսակցությունn անկախ պատգամավոր Գուդմունդուր Շտեյնգրիմսոնի հետ հիմնադրել է «Պայծառ ապագա» կուսակցությունը՝ 2013 թվականի ազգային խորհրդարանական ընտրություններին մասնակցելու համար: Այդ ընտրություններում նոր կուսակցության թեկնածուներ էին Ռեյկյավիկի այն ժամանակվա քաղաքապետ Յոն Գնարը և Ռեյկյավիկի քաղաքային խորհրդի անդամ Օտտար Պրոպեն։ «Լավագույն կուսակցության» գործադիր տնօրեն Հեյդա Քրիստին Հելգադոտտիրը նաև «Պայծառ ապագա»-ի նախագահն է եղել։

## Կուսակցության խոստումներ
#Երկրի տնային տնտեսություններին օգնելու համար. Ընտանիքը հասարակության մեջ լավագույն բանն է: Կառավարությունները պետք է բավարարեն տնային տնտեսությունների կարիքներն ու պահանջները: Այս երկրի տնային տնտեսությունների շուրջ պետք է երկաթե պատ բարձրացվի: Իսլանդական տնային տնտեսությունները արժանի են միայն լավագույնին:
#Ավելի քիչ բախտավորների կյանքի որակը բարելավելու համար. Մենք ցանկանում ենք, որ այս խումբը ունենա լավագույնը, ուստի առաջարկում ենք անվճար օգտվել ավտոբուսներից և լողավազաններից, որպեսզի դուք կարողանաք շրջել Ռեյկյավիկում և մաքուր լինել, նույնիսկ եթե աղքատ եք կամ ձեզ հետ ինչ-որ բան այն չէ։
#Կանգնեցնել կոռուպցիան. Մենք խոստանում ենք կանխել կոռուպցիան։ Մենք դա կանենք՝ դրան բացահայտ մասնակցելով։
#Հավասարություն. Բոլորը արժանի են լավագույնին՝ անկախ նրանից, թե ովքեր են և որտեղից են գալիս։ Մենք կանենք մեր լավագույնը բոլորի համար, որպեսզի բոլորը կարողանան միասին լինել լավագույն թիմում։
#Բարձրացնել թափանցիկությունը. Լավագույնն է ամեն ինչ անել բացահայտ, որպեսզի հանրությունը տեղյակ լինի, թե ինչ է կատարվում: Մենք ասում ենք, որ աջակցում ենք դրան:
#Արդյունավետ ժողովրդավարություն. Ժողովրդավարությունը բավականին լավ է, բայց արդյունավետ ժողովրդավարությունն է լավագույնը։ Ահա թե ինչու ենք մենք այն ուզում։
#Չեղարկել բոլոր պարտքերը. Մենք լսում ենք ազգին և անում ենք այն, ինչ նա ցանկանում է, որովհետև ազգը գիտի, թե ինչն է իր համար լավագույնը։
#Անվճար ավտոբուսային ուղևորություններ ուսանողների և հաշմանդամություն ունեցող անձանց համար. Մենք կարող ենք առաջարկել ավելի շատ անվճար բաներ, քան որևէ այլ կուսակցություն, քանի որ չենք պատրաստվում իրականացնել այն: Կարող ենք ասել այն, ինչ ուզում ենք: Օրինակ՝ անվճար ավիատոմսեր կանանց համար կամ անվճար մեքենաներ գյուղական վայրերում ապրող մարդկանց համար: Ամեն ինչ նույնն է:
#Անվճար ատամնաբուժական ծառայություններ երեխաների և հաշմանդամություն ունեցող անձանց համար. սա այն բանն է, որը բացակայում է, և մենք անպայման ուզում ենք մասնակցել դրա խոստմանը։
#Անվճար լողավազաններ բոլորի համար և անվճար սրբիչներ. սա այն բանն է, որին բոլորը պետք է սիրահարվեն, և սա այն նախընտրական խոստումն է, որով մենք ամենաշատն ենք հպարտանում։
#Տնտեսական փլուզման համար պատասխանատուներին դատարան տանել. զգացի, որ պետք է սա ներառենք։
#Սեռերի լիակատար հավասարություն
#Ավելի շատ լսել կանանց և տարեցներին. այս խմբին չափազանց քիչ են լսում։ Այնպես է, կարծես բոլորը կարծում են, թե պարզապես բողոքում են կամ նման մի բան։ Մենք դա փոխելու ենք։

## 2010 թվականի ընտրություններ
Կուսակցության քաղաքական առաջին փորձը եղել է 2010 թվականին Ռեյկյավիկի տեղական ընտրություններում թեկնածուների ցուցակ ներկայացնելը։ Նրանց ծրագիրը ներառել է անվճար սրբիչներ քաղաքի բոլոր լողավազաններում, սպիտակ արջ քաղաքային կենդանաբանական այգում, Դիսնեյլենդ Վատնսմիրի այգում և թմրանյութերից զերծ ազգային խորհրդարան (Ալտինգ) մինչև 2020 թվականը։ Կուսակցությունը շահել է Ռեյկյավիկի քաղաքային խորհրդի 15 տեղերից վեցը  և քաղաքը կառավարել Սոցիալ-դեմոկրատական դաշինքի հետ միասին՝ որպես կոալիցիոն ավագ գործընկեր։

## Ծանոթագրություններ

## Արտաքին հղումներ
*
*'The Best' party aims to cause upset in Iceland local elections - Telegraph
*Iceland's Ire Helps Comic's Campaign Take Fire - WSJ
*BBC (2010-05-30): Best Party wins polls in Iceland's Reykjavik

Կատեգորիա:2009 հիմնադրումներ Իսլանդիայում
Կատեգորիա:2010 Իսլանդիայում
Կատեգորիա:Իսլանդիա
Կատեգորիա:Ցանցահենական կուսակցություններ
Կատեգորիա:Քաղաքականություն